पुणे वारियर्स ने कहा, उपयोगी खिलाड़ी हैं उथप्पा  
उथप्पा पर नौ करोड़ 66 करोड़ रूपये खर्च करने वाली पुणे सहारा वारियर्स आईपीएल फ्रेंचाइजी ने इतनी रकम खर्च करने के फैसले को सही बताते हुए कहा कि यह विकेटकीपर बल्लेबाज काफी उपयोगी खिलाड़ी है।
पिछले काफी समय से अंतरराष्ट्रीय क्रिकेट से बाहर रॉबिन उथप्पा पर नौ करोड़ 66 करोड़ रूपये खर्च करने वाली पुणे सहारा वारियर्स आईपीएल फ्रेंचाइजी ने इतनी रकम खर्च करने के फैसले को सही बताते हुए कहा कि यह विकेटकीपर बल्लेबाज काफी उपयोगी खिलाड़ी है।  पुणे टीम के सीईओ सुशांतो रॉय ने पत्रकारों से कहा,  उथप्पा महान टी-20 खिलाड़ी हैं और अच्छे विकेटकीपर भी हैं। बतौर बल्लेबाज वह काफी उपयोगी हैं और यही वजह है कि हमने उस पर पैसा खर्च किया। पिछले सत्र में रॉयल चैलेंजर्स बेंगलुरु के लिए खेलने वाले उथप्पा को फ्रेंचाइजी ने 21 लाख डॉलर (नौ करोड़ 66 लाख रुपये) में खरीदा।  उन्हें युवराज सिंह और दक्षिण अफ्रीकी कप्तान ग्रीम स्मिथ से भी अधिक कीमत पर खरीदा। इस बीच, आईपीएल अध्यक्ष चिरायु अमीन ने राजस्थान रॉयल्स और किंग्स इलेवन पंजाब के साथ बीसीसीआई की कानूनी लड़ाई पर कोई टिप्पणी करने से इनकार कर दिया।